ການຂະຫຍາຍໂຕ ຂອງເສດຖະກິດຈີນ
ການຂະຫຍາຍໂຕຂອງເສດຖະກິດຈີນ ຫຼຸດລົງ ແຕ່ກໍຍັງເຂັ້ມແຂງຢູ່
ເສດຖະກິດຂອງຈີນ ທີ່ມີການຕິດຕາມເບິ່ງຢ່າງໃກ້ຊິດ ໄດ້ ເຕີບໂຕຂຶ້ນໃນອັດຕາທີ່ຫຼຸດລົງ ແຕ່ກໍຍັງສູງຢູ່ ໃນໄຕຣມາດ ລ່າສຸດ ທີ່ຫາກໍຜ່ານມານີ້ ລາຍງານຂອງລັດຖະບານທີ່ນຳອອກເຜີຍແຜ່ໃນວັນພະຫັດ ມື້ນີ້ມີຂຶ້ນ 2 ມື້ຫຼັງຈາກທະນາຄານກາງຂອງຈີນໄດ້ຂຶ້ນອັດ ຕາດອກເບ້ຍເປັນເທື່ອທຳອິດໃນຮອບສາມປີໃນຄວາມພະ ຍາຍາມເພື່ອບໍ່ໃຫ້ເງິນເຟີ້ຂະຫຍາຍໂຕໄວຂຶ້ນແລະປ້ອງກັນ ບໍ່ໃຫ້ເກີດສະພາບຊັບສິນຟອງສະບູ່ ລາຍງານເວົ້າວ່າເສດ ຖະກິດຂອງຈີນໄດ້ຂະຫຍາຍໂຕໃນອັດຕາ 9 6% ຕໍ່ປີໃນ ເດືອນກໍລະກົດ ສິງຫາແລະກັນຍາຜ່ານມາ ອັດຕາດັ່ງກ່າວໄດ້ຫຼຸດລົງເມື່ອສົມທຽບໃສ່ 10 3% ແລະ 11 9% ໃນໄລຍະສອງໄຕຣມາດກ່ອນ ແຕ່ກໍຍັງດີກວ່າ ທີ່ພວກນັກວິເຄາະຄາດຄິດໄວ້ ໂຄສົກຄົນນຶ່ງຂອງລັດຖະ ບານຈີນກ່າວຕໍ່ພວກນັກຂ່າວວ່າ ແຮງຂັບດັນໃນການພັດ ທະນາເສດຖະກິດເປັນຢ່າງດີນັ້ນ ແມ່ນໄດ້ຮັບການເສີມຂະຫຍາຍຕື່ມ ນອກນັ້ນລັດຖະບານຈີນຍັງລາຍງານວ່າອັດຕາເງິນເຟີ້ໄດ້ຖີບໂຕຂຶ້ນໜ້ອຍນຶ່ງຄືລາຄາສິນຄ້າ ໄດ້ເພີ້ມຂຶ້ນ 3 6% ຕໍ່ປີໃນເດືອນກັນຍາຜ່ານມາ ຊຶ່ງໄດ້ເພີ້ມຂຶ້ນຈາກ 3 5% ໃນເດືອນ ສິງຫາ